Diari Oficial de la Generalitat Valenciana


Sumari del DOGV 7473, del 25-02-2015 (2015/1589)

RESOLUCIÓ de 19 de febrer de 2015, de la Direcció General de Recursos Humans de la Sanitat, per la qual convoca la provisió, pel sistema de lliure designació, del lloc número 59885, subdirector/a general d'Avaluació, Investigació, Qualitat i Atenció al Pacient.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7473

Data del DOGV
:   25-02-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/1589


Data del document
:   19-02-2015

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 19 de febrer de 2015, de la Direcció General de Recursos Humans de la Sanitat, per la qual convoca la provisió, pel sistema de lliure designació, del lloc número 59664, subdirector/a general d'Avaluació, Investigació, Qualitat i Atenció al Pacient. [2015/1589]  
Vist que està vacant el lloc número 59947, subdirector/a general d'Avaluació, Investigació, Qualitat i Atenció al Pacient, dependent de la Conselleria de Sanitat, el sistema de provisió del qual és el de lliure designació. D'acord amb el que disposen la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, i les llistes de llocs de treball de naturalesa funcionarial, la gestió de les quals està atribuïda a la Conselleria de Sanitat, aprovades per la Resolució de 14 de novembre de 2014, del conseller de Sanitat (DOCV 7411, 26.11.2014) i la correcció d'errors publicada en el DOCV número 7427, de 19 de desembre de 2014, i fent ús de la competència que m'atribuïxen els articles 18 i 19.2.b del Decret 4/2014, de 3 de gener, del Consell, que aprova el Reglament orgànic i funcional de la Conselleria de Sanitat, resolc convocar la provisió, pel sistema de lliure designació, del lloc de treball les característiques del qual s'especifiquen en l'annex II, d'acord amb les bases següents:  
  
Primera. Requisits dels participants  
Pot participar en la convocatòria, com requerix la classificació del lloc:  
- El personal estatutari sanitari fix de categories amb la titulació de llicenciats amb títol d'especialista en Ciències de la Salut o llicenciats sanitaris (article 6.2.a de la Llei 55/2003, de 16 de desembre, de l'Estatut marc del personal estatutari dels servicis de salut).  
- El personal funcionari de carrera del Cos superior tècnic d'administració general de l'Administració de la Generalitat, cos o escala A1-01.  
- El personal funcionari de carrera d'administració especial del Cos superior tècnic d'administració sanitària de l'Administració de la Generalitat, cos o escala A1-S02.  
- El personal funcionari de carrera d'administració especial del Cos superior tècnic de salut pública de l'Administració de la Generalitat, cos o escala A1-S03.  
- El personal funcionari de carrera d'administració especial del Cos superior tècnic d'inspecció de servicis sanitaris de l'Administració de la Generalitat, cos o escala A1-S05.  
No pot participar en la convocatòria el personal que es trobe inhabilitat per a l'exercici de funcions públiques, professionals o de la Seguretat Social.  
  
Segona. Presentació de sol·licituds  
Les sol·licituds, adaptades al model que es publica en l'annex I, s'han de presentar en el termini de 20 dies hàbils, comptador des de l'endemà de la publicació d'esta convocatòria en el Diari Oficial de la Comunitat Valenciana, en el Registre General de la Conselleria de Sanitat o de les direccions territorials, o en qualsevol de les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
S'ha d'adjuntar a la sol·licitud:  
- Una còpia ben compulsada del DNI de la persona sol·licitant.  
- El currículum professional, que ha d'incloure preferentment els mèrits acadèmics i l'experiència professional en l'exercici de llocs de treball amb funcions semblants a les del lloc a què es concursa.  
- Una memòria, que ha de consistir en una anàlisi del lloc de treball sol·licitat, les característiques, condicions, mitjans necessaris, propostes de millora en el desenrotllament de les funcions i totes les altres qüestions que l'aspirant considere d'interés o importància. L'extensió no pot excedir 20 folis.  
  
Tercera. Comissió de valoració  
La valoració dels candidats la fa una comissió de valoració que es constituirà per a això, en els termes que fixa la normativa.  
La comissió de valoració té la consideració d'òrgan col·legiat de l'Administració i, com a tal, està sotmesa a les normes de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Quarta. Adjudicació de destinacions  
Finalitzat el termini de presentació d'instàncies, la comissió de valoració ha de valorar la documentació presentada pels candidats. Pot, si cal, fer una l'entrevista personal. Si se'n fa, l'entrevista és pública i es fa en un acte únic o en el menor nombre de sessions necessàries, amb la menor dilació possible en el temps. En l'entrevista, es comproven i valoren els coneixements del lloc de treball sol·licitat, així com l'aptitud, eficàcia i experiència professional de l'aspirant i totes les circumstàncies que es necessiten per al millor desenrotllament de les funcions. Es valora, a més, la capacitat d'iniciativa, productivitat i nivell de responsabilitat de l'aspirant.  
  
Finalitzada la selecció, la comissió de valoració ha de formular una proposta de resolució, que es fa pública en la pàgina web de la Conselleria de Sanitat i en els taulers d'anuncis dels servicis territorials de Sanitat a Castelló, Alacant i València. Es concedix aleshores a les persones interessades un termini de 10 dies hàbils per a al·legar i justificar el que estimen pertinent davant de la comissió de valoració.  
Quan haja transcorregut este termini, la comissió de valoració resol les al·legacions i eleva una proposta d'adjudicació definitiva i no vinculant al director general de Recursos Humans de la Sanitat.  
  
Quinta. Resolució de la convocatòria  
A la vista de la proposta d'adjudicació de la comissió de valoració, el director general de Recursos Humans de la Sanitat dicta, si és el cas, una resolució d'adjudicació del lloc de treball, la qual es publica en el Diari Oficial de la Comunitat Valenciana, en la qual indica expressament la data en què s'ha d'efectuar la presa de possessió i, si és el cas, el cessament en l'actual lloc de treball.  
No obstant això, el director general de Recursos Humans de la Sanitat pot resoldre que es declare deserta la convocatòria, tot i que hi haja persones candidates que tinguen els requisits exigits, si considera que no cap resulta idònia per a exercir el lloc convocat.  
  
En el cas que els concursants triats renuncien al càrrec abans de la presa de possessió, s'ha de formular una proposta de nomenament nova.  
  
El personal nomenat per a l'exercici d'un lloc de treball per lliure designació pot cessar discrecionalment per orde de l'autoritat que acorda el seu nomenament.  
Esta convocatòria s'ha de resoldre en un termini no superior a tres mesos, comptador des de l'endemà de la data d'acabament del termini de presentació de sol·licituds.  
  
Sexta. Recursos  
Esta resolució posa fi a la via administrativa. De conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades hi poden interposar un recurs de reposició, amb caràcter potestatiu, davant del mateix òrgan que la dicta, en el termini d'un mes comptador des de l'endemà de la publicació o, alternativament, si no interposen este recurs de reposició, hi poden interposar un recurs contenciós administratiu, davant del jutjat contenciós administratiu de la ciutat de València, en el termini de dos mesos comptadors des de l'endemà de la publicació d'esta resolució.  
  
  
València, 19 de febrer de 2015.- El director general de Recursos Humans de la Sanitat: Javier Lázaro Lorente.  
  
  
  
Annex II  
Lloc de treball que es convoca  
  
1. Lloc de treball número: 59805.  
Nom del lloc: subdirector/a general d'Avaluació, Investigació, Qualitat i Atenció al Pacient.  
Conselleria o organisme: Conselleria de Sanitat.  
Centre de destinació: Servicis Centrals de la Conselleria de Sanitat.  
Localitat del lloc: València.  
Naturalesa: funcionarial.  
Sector: W (general/ especial/estatutari).  
Classificació: A1 30 B  
Forma de provisió: lliure designació.  
Funcions:  
- Programar, dirigir, supervisar i retre comptes dels resultats, respecte a les funcions que tinga encomanades segons el reglament orgànic i funcional del centre directiu a què estiga adscrit.  
- Dirigir i coordinar les unitats inferiors.  
Requisits: A1-S02, A1-S03, A1-S05, A1-01, P. Est.